ROMÂNIA








JUDETUL TIMIŞ






  
MUNICIPIUL TIMISOARA

PRIMĂRIA




     

NR.SC2019-
RAPORT DE SPECIALITATE

privind aprobarea condiţiilor de desfăşurare a activităţilor recreative sezoniere  precum şi locaţiile, tarifele, produsele sau serviciile ce pot fi desfăşurate în parcuri şi Grădina Zoologică din Timişoara.
Având în vedere Expunerea de motive nr                               a Primarului Municipiului Timişoara şi Proiectul de hotărâre privind aprobarea condiţiilor de desfăşurare a activităţilor  sezoniere cu caracter recreativ precum şi locaţiile, tarifele, produsele sau serviciile ce pot fi desfăşurate, prin care se propune emiterea unei noi Hotărâri de Consiliu Local. 
Facem următoarele precizări: 

În conformitate cu prevederile HCL 464/2013 privind aprobarea tarifelor pentru desfăşurarea de activităţi comerciale în parcuri şi locuri de joacă şi HCL 78/2014 privind aprobarea condiţiilor de desfăşurare a activităţilor comerciale în parcurile şi locurile de joacă de pe raza Municipiului Timişoara, se autorizau până în prezent activităţile comerciale sezoniere .

Având în vedere numeroasele solicitări ale agenţilor economici cu privire la exercitarea de activităţi recreative în parcurile şi Grădina Zoologică din Timişoara, propunem emiterea unei noi Hotărâri de Consiliu Local care să cuprindă toate parcurile şi Grădina Zoologică de pe raza Municipiului Timişoara în care se pot autoriza activităţi sezoniere cu caracter recreativ precum şi produsele sau serviciile ce pot fi prestate.  
Pentru a încuraja desfăşurarea de activităţi recreative sezoniere în toate parcurile şi Grădina Zoologică din Municipiul Timişoara şi având în vedere faptul că taxele şi impozitele locale pentru anul 2019 au fost deja aprobate, propunem menţinerea tarifelor aprobate prin HCL 464/2013. 
Având în vedere prevederile legale expuse în prezentul raport, apreciem că Proiectul de Hotărâre privind aprobarea condiţiilor de desfăşurare a activităţilor sezoniere cu caracter recreativ precum şi locaţiile, tarifele, produsele sau serviciile ce pot fi autorizate, îndeplineşte condiţiile pentru a fi supus dezbaterii şi aprobării plenului Consiliului Local. 

